Asia C‑309/12

Maria Albertina Gomes Viana Novo ym.

vastaan

Fundo de Garantia Salarial IP

(Tribunal Central Administrativo Norten esittämä ennakkoratkaisupyyntö)

”Ennakkoratkaisupyyntö — Direktiivi 80/987/ETY — Direktiivi 2002/74/EY — Työntekijöiden suoja työnantajan maksukyvyttömyystilanteessa — Palkkaturvajärjestelmät — Palkkaturvajärjestelmien maksuvelvollisuuden rajoittaminen — Palkkasaatavat, jotka ovat erääntyneet yli kuusi kuukautta ennen sellaisen kanteen nostamista, jolla vaaditaan työnantajan maksukyvyttömyyden toteamista”

Tiivistelmä – Unionin tuomioistuimen tuomio (viides jaosto) 28.11.2013

Sosiaalipolitiikka – Jäsenvaltioiden lainsäädännön lähentäminen – Työntekijöiden suoja työnantajan maksukyvyttömyystilanteessa – Direktiivi 80/987 – Palkkaturvajärjestelmien maksuvelvollisuuden rajoittaminen – Kansallinen säännöstö, jossa suljetaan pois palkkasaatavat, jotka ovat erääntyneet yli kuusi kuukautta ennen sellaisen kanteen nostamista, jolla vaaditaan työnantajan maksukyvyttömyyden toteamista, on sallittu

(Neuvoston direktiivi 80/987, sellaisena kuin se on muutettuna Euroopan parlamentin ja neuvoston direktiivillä 2002/74)

Työntekijöiden suojasta työnantajan maksukyvyttömyystilanteessa annettua direktiiviä 80/987, sellaisena kuin se on muutettuna direktiivillä 2002/74, on tulkittava siten, että se ei ole esteenä sellaiselle kansalliselle säännöstölle, jossa ei turvata sellaisia palkkasaatavia, jotka ovat erääntyneet yli kuusi kuukautta ennen työnantajan maksukyvyttömyyden toteamista koskevan kanteen nostamista, vaikka työntekijät olisivatkin ennen tämän ajanjakson alkua panneet vireille oikeudenkäynnin työnantajaansa vastaan saataviensa määrän vahvistamista ja niiden pakkoperintää varten.

Sekä direktiivin 80/987 alkuperäisessä versiossa että direktiivissä 80/987, sellaisena kuin se on muutettuna, annetaan yhtäältä jäsenvaltioille mahdollisuus rajoittaa maksamisvelvollisuutta vahvistamalla viiteajanjakso tai palkkaturvakausi ja/tai asettamalla enimmäismäärä suoritettaville maksuille. Direktiivi 80/987, sellaisena kuin se on muutettuna, ei estä sitä, että jäsenvaltio määrittää päiväksi, josta lähtien viiteajanjakso on laskettava, työnantajan maksukyvyttömyyden toteamista koskevan kanteen nostamispäivän. Jos jäsenvaltio päättää käyttää mahdollisuuttaan rajoittaa palkkaturvavastuuta vahvistamalla viiteajanjakson, se voi rajoittaa tämän viiteajanjakson kuuteen kuukauteen, jos se turvaa palkkojen maksamisen työsuhteen kolmelta viimeiseltä kuukaudelta.

Toisaalta direktiivin 80/987, sellaisena kuin se on muutettuna, tarkoituksena on vain työntekijöiden vähimmäissuoja heidän työnantajansa maksukyvyttömyystilanteessa. Jäsenvaltioiden mahdollisuutta rajoittaa niiden palkkaturvavastuuta koskevat säännökset osoittavat, että kyseisellä direktiivillä käyttöön otetussa järjestelmässä otetaan huomioon näiden jäsenvaltioiden taloudellinen kapasiteetti ja pyritään säilyttämään niiden palkkaturvajärjestelmien taloudellinen tasapaino. Vaikka siten tapauksia, joissa palkkaturvajärjestelmien velvollisuutta maksaa palkkasaatavat voidaan rajoittaa, on tulkittava suppeasti, tämä tulkinta ei kuitenkaan voi tehdä tehottomaksi jäsenvaltioille nimenomaisesti varattua mahdollisuutta rajoittaa mainittua maksuvelvollisuutta.

(ks. 22, 27, 29, 31, 32 ja 37 kohta sekä tuomiolauselma)

Asia C‑309/12

Maria Albertina Gomes Viana Novo ym.

vastaan

Fundo de Garantia Salarial IP

(Tribunal Central Administrativo Norten esittämä ennakkoratkaisupyyntö)

”Ennakkoratkaisupyyntö — Direktiivi 80/987/ETY — Direktiivi 2002/74/EY — Työntekijöiden suoja työnantajan maksukyvyttömyystilanteessa — Palkkaturvajärjestelmät — Palkkaturvajärjestelmien maksuvelvollisuuden rajoittaminen — Palkkasaatavat, jotka ovat erääntyneet yli kuusi kuukautta ennen sellaisen kanteen nostamista, jolla vaaditaan työnantajan maksukyvyttömyyden toteamista”

Tiivistelmä – Unionin tuomioistuimen tuomio (viides jaosto) 28.11.2013

Sosiaalipolitiikka — Jäsenvaltioiden lainsäädännön lähentäminen — Työntekijöiden suoja työnantajan maksukyvyttömyystilanteessa — Direktiivi 80/987 — Palkkaturvajärjestelmien maksuvelvollisuuden rajoittaminen — Kansallinen säännöstö, jossa suljetaan pois palkkasaatavat, jotka ovat erääntyneet yli kuusi kuukautta ennen sellaisen kanteen nostamista, jolla vaaditaan työnantajan maksukyvyttömyyden toteamista, on sallittu

(Neuvoston direktiivi 80/987, sellaisena kuin se on muutettuna Euroopan parlamentin ja neuvoston direktiivillä 2002/74)

Työntekijöiden suojasta työnantajan maksukyvyttömyystilanteessa annettua direktiiviä 80/987, sellaisena kuin se on muutettuna direktiivillä 2002/74, on tulkittava siten, että se ei ole esteenä sellaiselle kansalliselle säännöstölle, jossa ei turvata sellaisia palkkasaatavia, jotka ovat erääntyneet yli kuusi kuukautta ennen työnantajan maksukyvyttömyyden toteamista koskevan kanteen nostamista, vaikka työntekijät olisivatkin ennen tämän ajanjakson alkua panneet vireille oikeudenkäynnin työnantajaansa vastaan saataviensa määrän vahvistamista ja niiden pakkoperintää varten.

Sekä direktiivin 80/987 alkuperäisessä versiossa että direktiivissä 80/987, sellaisena kuin se on muutettuna, annetaan yhtäältä jäsenvaltioille mahdollisuus rajoittaa maksamisvelvollisuutta vahvistamalla viiteajanjakso tai palkkaturvakausi ja/tai asettamalla enimmäismäärä suoritettaville maksuille. Direktiivi 80/987, sellaisena kuin se on muutettuna, ei estä sitä, että jäsenvaltio määrittää päiväksi, josta lähtien viiteajanjakso on laskettava, työnantajan maksukyvyttömyyden toteamista koskevan kanteen nostamispäivän. Jos jäsenvaltio päättää käyttää mahdollisuuttaan rajoittaa palkkaturvavastuuta vahvistamalla viiteajanjakson, se voi rajoittaa tämän viiteajanjakson kuuteen kuukauteen, jos se turvaa palkkojen maksamisen työsuhteen kolmelta viimeiseltä kuukaudelta.

Toisaalta direktiivin 80/987, sellaisena kuin se on muutettuna, tarkoituksena on vain työntekijöiden vähimmäissuoja heidän työnantajansa maksukyvyttömyystilanteessa. Jäsenvaltioiden mahdollisuutta rajoittaa niiden palkkaturvavastuuta koskevat säännökset osoittavat, että kyseisellä direktiivillä käyttöön otetussa järjestelmässä otetaan huomioon näiden jäsenvaltioiden taloudellinen kapasiteetti ja pyritään säilyttämään niiden palkkaturvajärjestelmien taloudellinen tasapaino. Vaikka siten tapauksia, joissa palkkaturvajärjestelmien velvollisuutta maksaa palkkasaatavat voidaan rajoittaa, on tulkittava suppeasti, tämä tulkinta ei kuitenkaan voi tehdä tehottomaksi jäsenvaltioille nimenomaisesti varattua mahdollisuutta rajoittaa mainittua maksuvelvollisuutta.

(ks. 22, 27, 29, 31, 32 ja 37 kohta sekä tuomiolauselma)